text: بسم الله الرحمن الرحيم 
   مطعم السرايا التركي 
   ترحيب عادي جدا عند الدخول ولكن يميزهم الابتسامه :) 
   جلسنا فورا  لان عمي حجز لنا الطاوله من قبل وصولنا 
   خلال فترة جلوسنا جلس بعض الناس بالانتظار بس مو طول الوقت 
   تفحصنا المنيوا وقررنا طلباتنا 
   وهنا اول واهم واكبر مشكله واجهتنا &quot;مسجل الطلبات&quot; 
   مسجل الطلبات وهو نفسه الجرسون اللي يخدم الطاولة 
   هذا الرجال الله يسامحه ريحته طالعه أعزكم الله وهداه 
   يعني الواحد يستحي يحكي بهيك قصه بس والله انه الاهل شوي وحيحركو 
   طلبنا الطلبات وما صدقنا انه راح 
   ولا هوه نفسه راجع يجيب الكاسات والصحون  ومن بعدها الطلبات 
   تنزيل الطلبات كان رائع 
   اول شيئ الخبز بالسمسم الطويل اللي مشهورين فيه 
   ثم الحمص (طلبنا صحنين حمص واحد نزلو اول شي والثاني سألناهم عليه يمكن ١٠ مرات وبعدها نزلوه) 
   والبابا غنوج والفتوش وشوربة العدس والمخلل 
   الحمص لذيذ جدا وكان نفسي اجرب الحمص بلحمه والخبز شييييييي البابا غنوج طيب بس مو زي اللي متعودين عليه الفتوش بدون طعم طلبنا ليمون وصار وسط والشوربة وسط 
    
   الوجبات 
   اسكندر لحم طعمها عادي مستحيل اقارنها بالمطاعم الثانيه لان الصوص جدا عادي بس اللي اعجبني لبنهم يمي 
   فخارة دجاج بس طلبناها بصوص خفيف رائعه جدا واطيب شي بالمطعم من زمان 
   دجاج بالجبنه والفطر الجبنه فيها لذيذه الفطر سيئ بالنسبه لي لانه فطر معلب :( وخلاصة الصحن وسط 
   باذنجان بالفخار ناقصها شوية ملح وتصير فوق الوسط 
   اوصال لحم بالفخار سيئه ما حبيتها ابدا استغفر الله 
   فطيرة بالجبنه عادية جدا واستغربت انه فطيرة بمطعم تركي هيك 
   وطلبنا ٢ بيبسي وماء كبير 
   طلع الحساب ٢٥٠!!!!! ونحنا ٦ اشخاص 
   بصراحه المطعم اسعاره هي اللي مخليته مفلل والرزق طبعا من عند الله 
   اغلب اكله عادي بس لو عرفت شو تطلب مستحيل تقيمه بسيئ 
   انا تقيمي بسيئ بناء على الريحه اللي دايقتنا كلنا وهذا اكثر شيئ يزعج وانه بعض الاكل طعمه سيئ بس اذكر من زمان انه الشاورما عنده لذيذة والشيئ الاخير اني ما احب الجلسات المغلقة المكتومه على النفس بالمطاعم 
   وحتى اكون منطقي يمكن ريحة العرق خربت علينا جو الاكل كله الله اعلم 
    
   وشكرا